Šokša (Karelija)
Šokša (rus. Шокша, vep. Šokš) – senovinis vepsų kaimas Karelijos Respublikos Paonegės rajone. Įeina į Šokšos kaimo gyvenvietės sudėtį. Per Šokšą teka to paties pavadinimo upė. Kaimas išsidėstęs prie kelio R19 Ošta – Petrozavodskas. Pirmą kartą Šokša paminėta „Onegos penktadalio (rus. Обонежская пятина) surašymo knygoje“ 1563 m. Iki 2006 m. kaimas įėjo į šiuo metu panaikintą Vepsų nacionalinį valsčių.